หุ้น25พ.ค.ปิดลบ8.70จุด
หุ้น 25 พ.ค. ปรับตัวลดลงตามตลาดภูมิภาคจากความกังวลวิกฤตการเงินยุโรป ดัชนีปิดที่ 1,055.54 จุด ลดลง 8.70 จุด มูลค่าซื้อขาย 22,259.84ล้านบาท
25 พ.ค. 2554

หุ้น 25 พ.ค. ปรับตัวลดลงตามตลาดภูมิภาคจากความกังวลวิกฤตการเงินยุโรป ดัชนีปิดที่ 1,055.54 จุด ลดลง 8.70 จุด มูลค่าซื้อขาย 22,259.84ล้านบาท
ดัชนีหุ้นวันที่ 25 พ.ค. ปิดที่ 1,055.54 จุด ลดลง 8.70 จุด (-0.82%) แตะระดับสูงสุด 1,066.15 จุด และต่ำสุด 1,055.54 จุด มูลค่าการซื้อขาย 22,259.84 ล้านบาท
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ เปิดเผยว่า วันนี้ดัชนีปรับตัวลงตามปัจจัยต่างประเทศและเป็นไปในทิศทางเดียวกันภูมิภาคที่ยังมีความกังวลเรื่องปัญหาวิกฤตทางการเงินในยุโรป ความผันผวนของค่าเงินสกุลเหรียญสหรัฐ ซึ่งมีผลต่อการเคลื่อนไหวเม็ดเงินต่างชาติ 
ขณะที่ปัจจัยในประเทศแทบจะไม่มีผลต่อการลงทุนตอนนี้ เพราะนักลงทุนส่วนใหญ่จะกลับมาให้ความสำคัญอีกครั้งเมื่อใกล้ถึงช่วงจะมีการเลือกตั้ง
“วานนี้หุ้นขึ้นไปแตะที่ระดับ 1,060 จุด ทำให้มีการขายทำกำไรออกมาเข้าสู่แนวรับจิตวิทยาสำคัญที่ 1,050 วันนี้ตลาดหุ้นจึงขาดปัจจัยบวกหนุนทำให้หุ้นซึมและเคลื่อนไหวอยู่ในแดนลบ แต่อย่างไรก็ตาม เชื่อว่าปัญหายุโรปไม่มีผลกระทบทางตรงกับตลาดหุ้นไทย จึงแนะนำนักลงทุนเน้นกลยุทธ์ทยอยตั้งรับ และซื้อขายหุ้นระยะสั้น-กลางเป็นหลัก”
พรุ่งนี้ (26 พ.ค. ) เชื่อว่า ตลาดหุ้นยังเคลื่อนไหวผันผวน เพราะยังอ่อนไหวต่อข่าวที่เข้ามากระทบได้ง่าย ประเมินแนวรับเดิมที่ 1,050 จุด และแนวต้านที่ 1,070 จุด 
หลักทรัพย์ที่มีมูลค่าการซื้อขายสูงสุด 5 อันดับ ได้แก่
BANPU    มูลค่าการซื้อขาย  2,214 ล้านบาท ปิดที่  742.00 บาท เพิ่มขึ้น 18.00 บาท (+2.49%) 
PTT          มูลค่าการซื้อขาย 2,012 ล้านบาท ปิดที่ 348.00 บาท ลดลง 4.00 บาท (-1.14%)
CPF         มูลค่าการซื้อขาย  1,496ล้านบาท ปิดที่  30.50 บาท ลดลง 0.50 บาท (-1.61 %)
PTTCH     มูลค่าการซื้อขาย  1,025 ล้านบาท ปิดที่  145.00 บาท ลดลง 2.50 บาท (-1.69 %)
TOP         มูลค่าการซื้อขาย  846ล้านบาท ปิดที่ 75.50 บาท ลดลง 1.50 บาท (-1.95%)